,,وقف لوطو قدام سناك نزل حل ليها لباب نزلات شابك يديه مع يديهاوتم غادي بيها مخنزر بقات غي متبعاه بعينيها ,,لمساتو و ديك الحركة قدرات تحيد نص شكوكها ,,بحال يلا كيقول ليها انا عمرني نخليك ولا نبعد عليك بحال يلا كيقول العالم هادي ديالي ,دخلو وخداو بلاصة بعيد على الناس وهدا بطلب كريم باش يبقاو بخطرهوم طلب ليها بيتزا كاطر سيزون منوعا وهو طلب ليه هامبارغر نباتي جابو ليهوم الطلبية اشفت بيتزا وهوما يتحلو عينيها الى مصرعيه وبدات كتلتهام و تبنن حط السندويش من يديه وبقا مقابلها و سارح فيها كلشي فيها بريء كلشي فيها طفولي ,,رجعات بيه الدكرة لور من كانت معنقاه و كتبكي كتطلبو ميخليهاش حس بقلبو تقبط عليه,,كيفاش كتخايل بلي غيجي شي نهار يخليها ,,هو لي كل نهار كيراودوه كوابس نهار تعرف الحقيقة و تخليه نهار لي غتعرف بلي هو ماشي جمال لي كتبغيه وبلي هو ماثي استاد,,هو سميتو كريم الفيلالي و خدمتو المخابرات ,,وهدي غا خدمة مخبي بيها بينما سالا واحد القضية ,,,كيفاش غتكون ردة فعلها نهار اتكتاشف هدشي اكيد غيألمها هي حساسة بزاااف اي حاجة كتأثر فيها ؤاي واحد تقدر تيقو يقوليها بلي فيل كيطير تقوليهوم اه نية لواحد الدرجة كبيرة ,,لاشافت شي حد يبكي رغم يقدر يكون كدوب تبكي معاه ولا شافت شي حد يضحك تضحك معاه ابسط الامور تقدر تفرحها ولا تقلقها